Title: Volem jugar més d’una vegada…
Course: Moodle Scratch 2: I si fem un joc? O dos ? Un Pinball. > Section: Activitat 4: Quan s’acaba el pong?

Que el pong s’acabi en el moment en que no podem retornar la pilota, no és divertit. Hem de tenir més oportunitats per continuar jugant una estona més i així anirem sent més hàbils. Per aconseguir-ho, afegirem “vides” en el nostre joc.

Aquestes “vides” han d’anar disminuint cada vegada que perdem, és a dir, anirà variant el seu valor. Això vol dir que si comencem el joc amb 4 vides i perdem, ens quedarem només en tres i així successivament. Per poder controlar la variació d’aquest valor, hem de fer servir un nou concepte, el de variable.

Fem-ho pas a pas

- Seguim treballant en el nostre projecte m2repte41
- Anem al bloc de dades i creem una variable amb el nom de vides (o qualsevol altre nom que vulguem, tot i que és recomanable posar noms que tinguin relació amb el que volem que guardi per tal que el programa sigui més clar de seguir).
- Un cop hem creat una variable, el bloc ofereix les possibilitats següents:
- Un cop creada la variable hem de donar-li un valor inicial que serà la quantitat d’oportunitats que tenim de perdre abans de què s’acabi el joc.
- Per tal que cada vegada que comencem el joc la variable “vides” parteixi del valor inicial que hem decidit, hem de col·locar el bloc corresponent a l’assignació just després de la bandera verda.
- El valor de la variable apareix a la pantalla si la hem marcat al definir-la. Podem canviar la forma de visualitzar-la quan estem executant el projecte clicant a sobre.

Afegim en el nostre projecte m2repte41 el control de vides, de forma que vagin disminuint cada cop que la pilota no reboti a la raqueta. No controlarem ara el final del joc quan s’acabin les vides, ho farem en la següent sessió.

 Pista: un cop creada la variable “vides” i que hem establert el seu valor inicial, s’ha d’anar restant una vida cada cop que perdem. A l’Scratch no existeix l’operació de resta, podem fer-ho igualment sumant un nombre negatiu (-1). Haurem de fer servir una iteració per anar repetint l’acció.