Title: A per feina…
Course: Moodle Scratch 2: I si fem un joc? O dos ? Un Pinball. > Section: Activitat 11: I ara acabem el nostre projecte

Al llarg de totes les activitats d’aquest moodle hem anat treballant en el nostre projecte de pinball, començant pel joc del pong. Parts del pong, com ara el control del punts, les vides i el cronòmetre funcionen en molts jocs. En aquests moments ja sou uns programadors i unes programadores a punt per dissenyar el vostre joc.

També hem anat desenvolupant i revisant la descripció del vostre pinball a mesura que avançàvem per les possibilitats que ens ofereix l’Scratch. Primer de tot hem de fer un repàs d’aquesta descripció per comprovar que ho tenim tot controlat consultant-la al nostre projecte pinball

Fem-ho pas a pas

Pel que fa al joc en general:

- Com és, a grans trets, el nostre pinball? Disseny general: escenari (o escenaris) de fons. Comparació amb l’esbós inicial
- A quins usuaris (edat preferent) s’adreça el nostre pinball?
- Hem definit les instruccions? Com s’ha de jugar (quines tecles he de pressionar per moure les raquetes?) Hi ha control de punts? Hi ha vides? Hi ha control del temps? Hi ha canvi d’escenari? Quan? Les instruccions són una part molt important de qualsevol joc, les heu de tenir recollides i han de visualitzar-se en iniciar el joc. És veritat que molts moviments són intuïtius, però d’altres no com quan canvies de nivell…

Pel que fa al disseny dels personatges:

- Com s’han fet les raquetes? El disseny s’ha inspirat en algun ja fet?
- Colors dels personatges: raquetes, pilora i obstacles? És el mateix color durant tot el joc?
La tria del color i la mida ha sigut aleatòria o respon a algun factor com ara els gustos del públic al que preferentment va dirigit?

Pel que fa al moviment dels personatges:

- Quins moviments hauran de fer les raquetes? Cada raqueta té un moviment independent o és el mateix per totes dues?
- Quin moviment farà la pilota?
- Quan la raqueta toqui la pilota, rebotarà com ho fa al pong? i quan la pilota toqui una vora o un obstacle?
- A més de les dues raquetes, la pilota i els obstacles hi ha més personatges? Quin és el seu paper?