Title: El moviment de la raqueta i la pilota tenen relació?
Course: Moodle Scratch 2: I si fem un joc? O dos ? Un Pinball. > Section: Activitat 3: Cops de raqueta

Ara que ja tenim personatges (raqueta i pilota) i sabem fer que es mogui la raqueta, ens cal que la pilota reboti quan la raqueta la toqui. És a dir, hem de detectar quan els dos personatges es toquen.

Fem-ho pas a pas

- Entrem al nostre compte de l’Scratch i creem un nou projecte amb el nom m2repte21.
- Analitzem els diferents sensors (ja introduïts al mòdul 1):

La nova distribució de les categories: la paleta de blocs queda a l’esquerra i l’escenari a la dreta (és més intuitiu ja que amb un sol lliscador triem bloc i veiem l’efecte de seguida). Els blocs grans faciliten l’arrossegament.

- Si necessiteu ajuda, podeu consultar la llibreria de tutorials i s’hi accedeix des del menú superior de l’editor i hi trobareu  tutorials complets, o bé per a blocs específics o funcionalitats.
- Podem dir que els sensors són els sentits dels personatges, els que ens permeten la interacció entre ells. De la primera part del bloc de sensors, quines opcions creiem que ens poden ajudar a la interacció entre la raqueta i la bola del pong?
- Si per exemple la pilota és verda, es podria utilitzar el color verd com a sensor; o que rebotés en tocar la raqueta (paddle). Aquestes són només dues opcions. Podem trobar d’altres?

Continuem treballant en el nostre projecte m2repte21. El que hem d’aconseguir ara és que la pilota reboti aleatòriament perquè el moviment no sigui previsible.

 Pista: Podem utilitzar el bloc “nombre a l’atzar entre” (verd) per fer que la pilota reboti en diferents direccions. Aquesta opció ja la vam treball a l'activitat 7 el moodle 1 d'Scratch.  Recomanem utilitzar valors propers als 180º. Què passa si utilitzem altres valors?