Title: Rebot en els obstacles
Course: Moodle Scratch 2: I si fem un joc? O dos ? Un Pinball. > Section: Activitat 10: I ara el repte final

Una forma senzilla de controlar el rebot de la pilota en els obstacles que hem col·locat en el pinball és fer-ho mitjançant el sensor de color, ja que si fem servir molts personatges ho hauríem de fer controlant cadascun.

Per poder fer aquest control, podem pintar el voltant de cada personatge que fem servir d’obstacle del mateix color. Això només serà possible si els personatges són vectorials. A la galeria de personatges de l’Scratch podem veure quins són d’aquest tipus

Quan hem triat un d’aquests personatges vectorials, l’editem per canviar el color del contorn. Per fer-ho, triem l’eina d’omplir, la col·loquem sobre la vora i triem el color que ens interessi. Repetim aquesta operació amb tots els personatges que volem fer servir d’obstacles.